S-2385/2019

Dómur:

Mál þetta var þingfest 20. desember 2019 og dómtekið sama dag. Málið höfðaði Héraðssaksóknari með ákæru 29. nóvember 2019 á hendur ákærðu, G-x-x S-x-x, fæddum [...], rúmenskum ríkisborgara og S-x-x S-x-x, fæddum [...], rúmenskum ríkisborgara, „fyrir stórfellt fíkniefnalagabrot, með því að hafa miðvikudaginn 11. september 2019 í félagi staðið að innflutningi á samtals 5.467,91 g af kókaíni ætluðu til söludreifingar hér á landi í ágóðaskyni. Ákærðu fluttu fíkniefnin til landsins sem farþegar með flugi FI579 frá Dusseldorf í Þýskalandi til Keflavíkurflugvallar. Við leit í farangri ákærða G-x-x fannst samtals 2.483,25 g af kókaíni, sem hafði að meðaltali 85 % styrkleika, og í fórum ákærða S-x-x fannst samtals 2.984,66 g af kókaíni, sem hafði að meðaltali 86% styrkleika“.

Er háttsemin í ákæru talin varða við 173. gr. a. almennra hegningarlaga nr. 19/1940, sbr. lög nr. 64/1974 og 32/2001 og þess krafist að ákærðu verði dæmdir til refsingar og til greiðslu alls sakarkostnaðar. Þá er krafist upptöku á samtals 5.467,91 grömmum af kókaíni og þremur ferðatöskum sem notaðar voru til að flytja fíkniefnin til landsins, með vísan til 6. og 7. mgr. 5. gr. laga nr. 65/1974 um ávana og fíkniefni og 2. mgr. 14. gr. reglugerðar nr. 233/2001 um ávana og fíkniefni og önnur eftirlitsskyld efni, sbr. reglugerð nr. 848/2002 og 1. tl. 1. mgr. 69. gr. a. almennra hegningarlaga, sbr. 2. gr. laga nr. 140/2009.

Ákærðu krefjast vægustu refsingar er lög leyfa og að gæsluvarðhald sem þeir hafa sætt komi til frádráttar dæmdri refsingu.

Við þingfestingu málsins 20. desember sl. játuðu ákærðu þá háttsemi sem þeim er gefin að sök í ákæru. Var því farið með málið samkvæmt 164. gr. laga nr. 88/2008 um meðferð sakamála og málið dómtekið án frekari sönnunarfærslu eftir að sækjandi og verjendur höfðu tjáð sig stuttlega um lagaatriði máls og ákvörðun viðurlaga.

Með skýlausri játningu ákærðu fyrir dómi, sem samrýmist rannsóknargögnum máls, er sannað að þeir hafi gerst sekir um þá háttsemi sem þeim er gefin að sök í ákæru og þar þykir rétt heimfærð til refsiákvæða.

Ákærðu hafa ekki áður gerst brotlegir við lög svo kunnugt sé. Af fyrirliggjandi gögnum verður ekki ráðið að þeir hafi verið eigendur nefndra fíkniefna eða tekið þátt í skipulagningu á kaupum og innflutningi þeirra til Íslands með öðrum hætti en þeim að samþykkja að flytja efnin til landsins gegn greiðslu. Af framburði ákærða S-x-x má og ráða að hann hafi fengið ungan bróður sinn, meðákærða G-x-x, til aðstoðar við innflutning efnanna og meðákærði lítið vitað um raunverulegan tilgang ferðarinnar. Verður litið til þessara atriða við ákvörðun refsingar, sem og til játningar beggja ákærðu og ungs aldurs ákærða G-x-x, en hann var aðeins 19 ára á brotadegi. Á hinn bóginn verður ekki framhjá því horft að ákærðu frömdu umrætt brot í félagi, sbr. 2. mgr. 70. gr. almennra hegningarlaga nr. 19/1940 og fluttu til landsins verulegt magn af sterku kókaíni, sem ætlað var til söludreifingar hér á landi. Að öllu þessu virtu þykir refsing ákærða G-x-x hæfilega ákveðin fangelsi í fjögur ár og refsing ákærða S-x-x fangelsi í fimm ár. Til frádráttar dæmdum refsingum komi gæsluvarðhald ákærðu frá 12. september 2019, að fullri dagatölu, sbr. 76. gr. almennra hegningarlaga.

Með hliðsjón af greindri niðurstöðu er fallist á upptökukröfu ákæruvalds eins og hún er sett fram í ákæru. Þá verða ákærðu dæmdir óskipt til greiðslu 680.694 króna sakarkostnaðar samkvæmt yfirliti ákæruvalds. Að auki ber að dæma ákærða G-x-x til að greiða þóknun verjanda síns, H-kvk-ef A-kvk-ef lögmanns, við rannsókn og meðferð málsins og ákærða S-x-x til að greiða samsvarandi þóknun síns verjanda, E-kk-ef O-kk-ef S-kk-ef lögmanns. Með hliðsjón af umfangi máls og tímaskýrslum verjenda þykir þóknun til verjanda ákærði G-x-x hæfilega ákveðin 1.395.000 krónur og þóknun til verjanda ákærða S-x-x krónur 1.126.079, að meðtöldum virðisaukaskatti.

J-kk-nf J-kk-nf héraðsdómari kveður upp dóm þennan.

Dómsorð:

Ákærði G-x-x S-x-x sæti fangelsi í fjögur ár.

Ákærði S-x-x S-x-x sæti fangelsi í fimm ár.

Til frádráttar dæmdum refsingum komi gæsluvarðhald ákærðu frá 12. september 2019, að fullri dagatölu.

Ákærðu sæti upptöku á 5.467,91 grömmum af kókaíni og þremur ferðatöskum.

Ákærðu greiði óskipt 680.694 krónur í sakarkostnað. Þá greiði ákærði G-x-x 1.395.000 króna þóknun verjanda síns, H-kvk-ef A-kvk-ef lögmanns og ákærði S-x-x 1.126.079 króna þóknun verjanda síns, E-kk-ef O-kk-ef S-kk-ef lögmanns.

J-kk-nf J-kk-nf

Dómsorð:

Ákærði G-x-x S-x-x sæti fangelsi í fjögur ár.

Ákærði S-x-x S-x-x sæti fangelsi í fimm ár.

Til frádráttar dæmdum refsingum komi gæsluvarðhald ákærðu frá 12. september 2019, að fullri dagatölu.

Ákærðu sæti upptöku á 5.467,91 grömmum af kókaíni og þremur ferðatöskum.

Ákærðu greiði óskipt 680.694 krónur í sakarkostnað. Þá greiði ákærði G-x-x 1.395.000 króna þóknun verjanda síns, H-kvk-ef A-kvk-ef lögmanns og ákærði S-x-x 1.126.079 króna þóknun verjanda síns, E-kk-ef O-kk-ef S-kk-ef lögmanns.

J-kk-nf J-kk-nf